སྐབས་དེར་བོད་མིའི་སྒྲིག་འཛུགས་ཤེས་རིག་ལས་ཁུངས་ཀྱི་ཤེས་ཡོན་འགན་འཛིན་བསྟན་འཛིན་རྡོ་རྗེ་ལགས་ནས་གཞི་རིམ་ཤེས་ཡོན་སྲིད་བྱུས་དང་འབྲེལ།བཙན་བྱོལ་བོད་མིའི་གཞི་རིམ་ཤེས་ཡོན་སྲིད་བྱུས་ལག་བསྟར་གནང་སྟེ་ད་བར་ལོ་ངོ་༡༣འགྲོ་བཞིན་པའི་བརྒྱུད་རིམ་ལ་ཕྱིར་མིག་གནང་ཚེ་ཤེས་རིག་ལས་ཁུངས་ནས་ལས་གཞི་གསར་གཏོད་དང་དགེ་རྒན་འོས་སྦྱོང་སོགས་གནང་ཡོད་ཀྱང་།གལ་ཆེ་ཤོས་དེ་སྲིད་བྱུས་དེའི་དགོངས་དོན་གཞིར་བཟུང་མ་འོངས་པའི་ལོ་ལྔ་དང་བཅུའི་ནང་གི་ལས་དོན་གནང་ཕྱོགས་དང་འབྲེལ་བའི་ལས་འཆར་བང་སྒྲིག་དགོས་གལ་ཡིན་པ་དང་།ལས་འཆར་བང་སྒྲིག་པ་དེ་དག་ལག་བསྟར་འཐུས་ཚང་ཡོང་བར་བཙན་བྱོལ་བོད་མིའི་ཤེས་ཡོན་ལྷན་ཚོགས་དེ་གལ་ཆེན་པོ་ཆགས་ཡོད་སྟབས།འཛིན་སྐྱོང་བཀའ་ཤག་དང་བོད་མི་མང་སྤྱི་འཐུས་གྲོས་ཚོགས་གང་རུང་ནས་བཙན་བྱོལ་བོད་མིའི་ཤེས་ཡོན་ལྷན་ཚོགས་འདི་རང་སྐྱོང་གི་སྡེ་ཚན་ཞིག་བཟོ་དགོས་གལ་ཡིན་སྐོར་གསུངས་སོང་།